Sekolah Menengah Kebangsaan Bukit Bandaraya

Sekolah Menengah Kebangsaan Bukit Bandaraya ialah sebuah Sekolah Menengah Kebangsaan yang terletak di Bangsar, Kuala Lumpur.

Sekolah ini adalah salah satu sekolah di bawah Kementerian Pendidikan Malaysia dan merupakan sekolah kawalan. Sekolah ini menyediakan subjek elektif Fizik, Kimia, Biologi, Rekacipta, Matematik Tambahan, Perniagaan, Prinsip Perakaunan, Ekonomi, Pendidikan Seni Visual, Tasawwur Islam, dan Mata Pelajaran Vokasional Elektrik Domestik (MPVED) bagi murid Tingkatan 4 dan 5. Menjelang tahun 2022, SMK Bukit Bandaraya mempunyai lebih kurang 68 orang guru dan 911 orang murid yang berdaftar.

 Sejarah sekolah 
Sekolah ini dibuka pada awal tahun 1985, dikenali dengan nama Sekolah Menengah Taman Bandaraya.https://web.archive.org/web/20160911125754/http://smkbb.edu.my/viewpage.php?page_id=3 Tuan Haji Abu Bakar bin Osman dilantik sebagai pengetua. Pada awalnya, kumpulan murid yang pertama menumpang di Sekolah Menengah Seri Pantai, sementara murid Tingkatan 1 pula menumpang di Sekolah Menengah Bangsar. Bilangan murid ketika itu dikatakan hanya seramai 140 orang yang bermula dengan kelas peralihan.

alt=logo lama SMK Bukit Bandaraya|tengah|Logo lama SMK Bukit Bandaraya|framePada bulan Jun 1986, semua murid dipindahkan ke bangunan baharu sekolah yang telah selesai dibina. Bilangan murid terus meningkat kepada 486 orang semasa awal dekad 1990-an. Ini kemudian diikuti pada tahun 2001 di mana bilangan tersebut telah mencecah 1000 orang

Rekod pada tahun 2009 menyatakan bahawa jumlah murid adalah seramai 1166 orang berserta 78 guru. Pada masa ini juga, SMK Bukit Bandaraya telah mempunyai lima buah blok bertingkat empat yang dilengkapi dengan bilik kelas, bilik akses komputer , bilik masakan, dan lain-lain untuk penggunaan warga sekolah.

Tiga tahun selepas itu, bilangan murid melebihi 1200 orang. Beberapa kemudahan seperti padang sekolah telah diubah suai dan dinaik taraf. 

 Senarai pengetua 
NamaTempoh PentadbiranTuan Haji Abu Bakar bin Osman1985-1986Encik Mohammad Razali bin Sail1986-1990Puan Rokiah binti Alias1990-1993Puan Nik Rokiah binti Nik Mat1993-1996Puan Hajah Adilah binti Mior Ahmad Yusof1996-1998Encik Ayob bin Abdul Manap1998-2000Datin Suwarni binti Hassan2000-2006Puan Lucy Loretha B. C. Roberts2006-2008Puan Hanizah binti Idris2008-2010Puan Hajah Nooraini binti Baharuddin2011-2012Puan Noraizan binti Mohamed2013-2015Encik Manmohan Singh a/l Kartar Singh2015-2018Encik Selva Kumar a/l Arumugam2018-2021Puan Noriza binti Murad2022-2024

 Lagu sekolah 
‎Lirik dan melodi lagu ini dicipta oleh Encik Osman Bin Nabun pada tahun 1987, dengan tajuk "Mencapai Cita". Beliau ialah seorang bekas guru muzik yang berasal dari Pulau Pinang.

Mencapai Cita
Kami berikrar penuh setia,

Mencapai cita,

Patuh pada ajaran guru,

Bapa juga ibu,

Ingin jadi rakyat yang berguna,

Bina nusa bangsa.

Sukan juga seni budaya,

Mengikut tunas agama,

Nama yang harum dibina,

SM Bukit Bandaraya.

Kami berikrar penuh setia,

Mencapai cita,

Patuh pada ajaran guru,

Bapa juga ibu,

Ingin jadi rakyat yang berguna,

Bina nusa bangsa.

 Bekas murid yang terkenal 
Sharifah Amani (pelakon)http://2.bp.blogspot.com/-KLJdwAArMtI/T3_47GHNDnI/AAAAAAAAAE8/QmvasxeUXmg/s1600/smkbb+bh.jpg

Sharifah Aleya (pelakon, bekas DJ)

Qabil Ambak (atlet ekuestrian)https://www.stadiumastro.com/rencana/dua-bekas-pelajar-smk-bukit-bandaraya-berjuang-dalam-sukan-asia-188636

M. Kogileswaran (pemain bola sepak)

Aishah Sinclair (pelakon, DJ Mix FM)https://www.thenutgraph.com/%E2%80%9Cwe-must-be-malaysian%E2%80%9D/

Adam Sinclair (pengarah video)

Ashraf Sinclair (bekas pelakon)

Adam Adli (MB Hang Tuah Jaya 2022-Sekarang)
 Rujukan 
Bukit Bandaraya
Kategori:Sekolah menengah di Malaysia